CELEX: 32021R0073
Language: sl
Date: 2021-01-26 00:00:00
Title: Izvedbena uredba Komisije (EU) 2021/73 z dne 26. januarja 2021 o spremembi Izvedbene uredbe (EU) št. 808/2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP)

27.1.2021   
               
               
                  SL
               
               
                  Uradni list Evropske unije
               
               
                  L 27/9
               
            
         IZVEDBENA UREDBA KOMISIJE (EU) 2021/73
         z dne 26. januarja 2021
         o spremembi Izvedbene uredbe (EU) št. 808/2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (1) ter zlasti člena 8(3), člena 12 in člena 75(5) Uredbe,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) št. 808/2014 (2) določa pravila za uporabo Uredbe (EU) št. 1305/2013. Uredba (EU) 2020/2220 Evropskega parlamenta in Sveta (3) je spremenila Uredbo (EU) št. 1305/2013 in do 31. decembra 2022 podaljšala obdobje trajanja programov razvoja podeželja, ki jih podpira Evropski kmetijski sklad za razvoj podeželja (EKSRP), ter državam članicam omogočila, da svoje podaljšane programe financirajo iz ustreznih proračunskih sredstev za leti 2021 in 2022. Poleg tega so bila z Uredbo (EU) 2020/2220 dodatna sredstva iz Instrumenta Evropske unije za okrevanje (v nadaljnjem besedilu: EURI), vzpostavljenega z Uredbo Sveta (EU) 2020/2094 (4), na voljo v podaljšanih programih v letih 2021 in 2022 za financiranje ukrepov na podlagi Uredbe (EU) št. 1305/2013, da bi se obravnaval vpliv krize zaradi COVID-19 in njene posledice na kmetijski sektor in podeželska območja Unije. Zato bi bilo treba ustrezna pravila za izvajanje Uredbe (EU) št. 1305/2013 spremeniti.
                  
               
                     (2)
                  
                  
                     Člen 4(2) Izvedbene uredbe (EU) št. 808/2014 določa največje število sprememb programov razvoja podeželja, ki jih lahko države članice predložijo Komisiji. Da se državam članicam omogoči večja prožnost pri uporabi njihovih dodeljenih proračunskih sredstev za leti 2021 in 2022 v podaljšanih programih ter da se vključijo dodatna sredstva iz EURI, bi bilo treba povečati največje število sprememb iz navedenega člena in odložiti roke za predložitev zahtevkov za zadnje spremembe programa. Poleg tega je treba pojasniti, da se največje število sprememb ne bi smelo uporabljati za zahtevke za spremembo programov razvoja podeželja, če so spremembe potrebne po začetku veljavnosti Uredbe (EU) 2020/2220, da se podaljša trajanje programov razvoja podeželja in vključijo dodatna sredstva iz EURI.
                  
               
                     (3)
                  
                  
                     Uredba (EU) 2020/2220 določa, da je treba za podaljšane programe razvoja podeželja cilje, določene v okviru uspešnosti, določiti za leto 2025. Zato je treba določiti, da se cilji kazalnika za okvir uspešnosti nanašajo na načrtovane dosežke do 31. decembra 2025. Poleg tega Uredba (EU) 2020/2220 izključuje uporabo okvira uspešnosti za dodatna sredstva iz EURI. Zato bi bilo treba učinke, ki se financirajo z dodatnimi sredstvi iz EURI, izključiti iz ciljev okvira uspešnosti.
                  
               
                     (4)
                  
                  
                     Uredba (EU) 2020/2220 določa, da se dodatna sredstva iz EURI načrtujejo in spremljajo ločeno od podpore Unije za razvoj podeželja, ob tem pa se načeloma uporabljajo pravila iz Uredbe (EU) št. 1305/2013. Zato bodo v ustreznih opisih ukrepov v programih razvoja podeželja in nacionalnih okvirov potrebne ločene opredelitve, kadar bodo operacije podprte z dodatnimi sredstvi iz EURI. V finančnih načrtih programov razvoja podeželja, nacionalnih okvirov in nacionalnih mrež za podeželje bi bilo treba ločeno navesti tudi dodatna sredstva iz EURI.
                  
               
                     (5)
                  
                  
                     Poleg tega je treba v načrtu kazalnikov za izbrane ukrepe ločeno navesti vmesni seštevek načrtovanih učinkov in načrtovanih skupnih javnih izdatkov, ki se financirajo z dodatnimi sredstvi iz EURI. V letnih poročilih o izvajanju bi bilo treba v poročilu o predvidenih izdatkih za vsak ukrep in prednostno področje navesti del obveznosti, ki se financirajo iz dodatnih sredstev iz EURI.
                  
               
                     (6)
                  
                  
                     Člen 8(h)(ii) Uredbe (EU) št. 1305/2013 določa, da za vsak ukrep, za vsako vrsto operacije, za katero velja posebna stopnja prispevka EKSRP, za vrsto operacije iz členov 37(1), 38(3), 39(1) in člena 39a Uredbe (EU) št. 1305/2013, kadar država članica uporablja spodnjo mejo izgube, določeno pod 30 %, in za tehnično pomoč finančni načrt zajema preglednico, v kateri sta določena celoten načrtovani prispevek Unije in veljavna stopnja prispevka EKSRP. Ker se za prispevek iz dodatnih sredstev iz EURI uporabljajo enaka pravila, bi bilo treba v finančnem načrtu po potrebi za vsak tak ukrep za vsako vrsto operacije navesti načrtovani prispevek EURI in stopnjo prispevka EURI.
                  
               
                     (7)
                  
                  
                     Z Uredbo (EU) 2020/2220 sta bila spremenjena člena 38 in 39 Uredbe (EU) št. 1305/2013 v zvezi s spodnjo mejo izgube, ki jo lahko države članice opredelijo v svojih programih razvoja podeželja, na podlagi katerih lahko kmetje prejmejo nadomestilo za izgube iz vzajemnih skladov zaradi slabih vremenskih razmer, izbruhov bolezni živali ali rastlin, napada škodljivcev in okoljskih nesreč, ter instrumentom za stabilizacijo dohodka za kmete v vseh sektorjih. Posledično in za namene poročanja STO je treba izdatke za vsa orodja za obvladovanje tveganja, ki jih ureja člen 36 Uredbe (EU) št. 1305/2013 in pri katerih je spodnja meja izgube pod 30 %, načrtovati in sporočiti ločeno. V načrtu kazalnikov je treba ustrezno opredeliti te nove zahteve glede programov in načrtovanja.
                  
               
                     (8)
                  
                  
                     Izvedbeno uredbo (EU) št. 808/2014 bi bilo zato treba ustrezno spremeniti.
                  
               
                     (9)
                  
                  
                     Zaradi nujnosti razmer v povezavi s krizo zaradi COVID-19 bi morala ta uredba začeti veljati dan po objavi v Uradnem listu Evropske unije.
                  
               
                     (10)
                  
                  
                     Ukrepi iz te uredbe so v skladu z mnenjem Odbora za razvoj podeželja –
                  
               SPREJELA NASLEDNJO UREDBO:
         
            Člen 1
            Izvedbena uredba (EU) št. 808/2014 se spremeni:
            
                        (1)
                     
                     
                        člen 4 se spremeni:
                        
                                    (a)
                                 
                                 
                                    v odstavku 1 se črta točka (e);
                                 
                              
                                    (b)
                                 
                                 
                                    odstavek 2 se spremeni:
                                    
                                                (i)
                                             
                                             
                                                prvi pododstavek se nadomesti z naslednjim:
                                                „Vrsto spremembe programa iz člena 11(a)(i) Uredbe (EU) št. 1305/2013 je mogoče predlagati največ štirikrat v času trajanja programskega obdobja.“;
                                             
                                          
                                                (ii)
                                             
                                             
                                                drugi pododstavek se nadomesti z naslednjim:
                                                „Za vse druge vrste sprememb skupaj:
                                                
                                                            (a)
                                                         
                                                         
                                                            na koledarsko leto in na program je mogoče predložiti en predlog za spremembe, razen leta 2025, ko je mogoče predložiti več kot en predlog za spremembe, ki se nanašajo izključno na prilagoditev finančnega načrta, vključno z morebitnimi posledičnimi spremembami načrta kazalnikov;
                                                         
                                                      
                                                            (b)
                                                         
                                                         
                                                            v času trajanja programskega obdobja je mogoče na program predložiti štiri dodatne predloge za spremembe.“;
                                                         
                                                      
                                          
                                                (iii)
                                             
                                             
                                                v tretjem pododstavku se točka (b) nadomesti z naslednjim:
                                                
                                                            „(b)
                                                         
                                                         
                                                            kadar je sprememba potrebna zaradi spremembe pravnega okvira Unije, vključno s spremembo v zvezi s podaljšanjem trajanja programov razvoja podeželja ali spremembo v zvezi z razpoložljivostjo dodatnih sredstev za obnovo kmetijskega sektorja in podeželskih območij Unije v skladu z Uredbo (EU) 2020/2220 Evropskega parlamenta in Sveta (*1).
                                                         
                                                      
                                                   (*1)  Uredba (EU) 2020/2220 Evropskega parlamenta in Sveta z dne 23. decembra 2020 o določitvi nekaterih prehodnih določb za podporo iz Evropskega kmetijskega sklada za razvoj podeželja (EKSRP) in Evropskega kmetijskega jamstvenega sklada (EKJS) v letih 2021 in 2022 ter o spremembi uredb (EU) št. 1305/2013, (EU) št. 1306/2013 in (EU) št. 1307/2013 glede sredstev in uporabe v letih 2021 in 2022 ter Uredbe (EU) št. 1308/2013 glede sredstev in razdelitve take podpore v letih 2021 in 2022 (UL L 437, 28.12.2020, str. 1).“;"
                        
                                             
                                          
                              
                                    (c)
                                 
                                 
                                    odstavek 3 se nadomesti z naslednjim:
                                    
                                       „3.   Države članice svoj zadnji predlog za vrsto spremembe programa iz člena 11(a)(iii) Uredbe (EU) št. 1305/2013 Komisiji predložijo do 30. septembra 2022.
                                       Druge vrste sprememb programa se Komisiji predložijo do 30. septembra 2025.“;
                                    
                                 
                              
                  
                        (2)
                     
                     
                        Priloga I se spremeni, kot je določeno v Prilogi I k tej uredbi;
                     
                  
                        (3)
                     
                     
                        Priloga VII se spremeni, kot je določeno v Prilogi II k tej uredbi.
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 26. januarja 2021
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  Uredba (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L 347, 20.12.2013, str. 487).
         
            (2)  Izvedbena uredba Komisije (EU) št. 808/2014 z dne 17. julija 2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) (UL L 227, 31.7.2014, str. 18).
         
            (3)  Uredba (EU) 2020/2220 Evropskega parlamenta in Sveta z dne 23. decembra 2020 o določitvi nekaterih prehodnih določb za podporo iz Evropskega kmetijskega sklada za razvoj podeželja (EKSRP) in Evropskega kmetijskega jamstvenega sklada (EKJS) v letih 2021 in 2022 ter o spremembi uredb (EU) št. 1305/2013, (EU) št. 1306/2013 in (EU) št. 1307/2013 glede sredstev in uporabe v letih 2021 in 2022 ter Uredbe (EU) št. 1308/2013 glede sredstev in razdelitve take podpore v letih 2021 in 2022 (UL L 437, 28.12.2020, str. 1).
         
            (4)  Uredba Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19 (UL L 433 I, 22.12.2020, str. 23).
      
      
         
            PRILOGA I
            Priloga I k Izvedbeni uredbi (EU) št. 808/2014 se spremeni:
            
                        (1)
                     
                     
                        del 1 se spremeni:
                        
                                    (a)
                                 
                                 
                                    v točki 7(b) se točka (i) nadomesti z naslednjim:
                                    
                                                „(i)
                                             
                                             
                                                cilji za leto 2025. Cilji ne upoštevajo dodatnega nacionalnega financiranja iz točke 12 in državne pomoči v obliki dodatnega financiranja iz točke 13 ter dodatnih sredstev iz člena 58a Uredbe (EU) št. 1305/2013;“;
                                             
                                          
                              
                                    (b)
                                 
                                 
                                    v točki 8(2) se točka (c) nadomesti z naslednjim:
                                    
                                                „(c)
                                             
                                             
                                                obseg, raven podpore, upravičence, in če je to ustrezno, metodologijo za izračun zneska ali stopnje podpore, ki so po potrebi razčlenjeni po podukrepih in/ali vrstah operacije. Za vsako vrsto operacije opredelitev upravičenih stroškov, pogojev za upravičenost, veljavnih zneskov in stopenj podpore ter načel za določanje meril za izbor. Kadar se podpora zagotovi za finančni instrument, ki se izvede v skladu s točkama (a) in (b) prvega pododstavka člena 38(4) Uredbe (EU) št. 1303/2013, opis vrste finančnega instrumenta, splošne kategorije končnih prejemnikov, splošne kategorije upravičenih stroškov in najvišjo raven podpore. Za ukrepe ali dele ukrepov, ki se financirajo iz dodatnih sredstev iz člena 58a Uredbe (EU) št. 1305/2013, se zagotovi ločen opis;“;
                                             
                                          
                              
                                    (c)
                                 
                                 
                                    točka 10 se spremeni:
                                    
                                                (i)
                                             
                                             
                                                naslov se nadomesti z naslednjim:
                                                „Finančni načrt, ki vsebuje ločene strukturirane preglednice za točke (a) do (d), v katerih so za Instrument Evropske unije za okrevanje ločeno navedene informacije iz točke (e):“;
                                             
                                          
                                                (ii)
                                             
                                             
                                                v točki (c) se točka (v) nadomesti z naslednjim:
                                                
                                                            „(v)
                                                         
                                                         
                                                            za operacije, ki se izvajajo v skladu s členoma 38 in 39 Uredbe (EU) št. 1305/2013, kjer se država članica odloči, da spodnjo mejo izgube določiti med 20 % in 30 %, ter za operacije, ki se izvajajo v skladu s členom 37(1) in členom 39a Uredbe (EU) št. 1305/2013, veljavna stopnja prispevka EKSRP in okvirna stopnja prispevka.“;
                                                         
                                                      
                                          
                                                (iii)
                                             
                                             
                                                doda se naslednja točka (e):
                                                
                                                            „(e)
                                                         
                                                         
                                                            za dodatna sredstva iz člena 58a Uredbe (EU) št. 1305/2013:
                                                            
                                                                        (i)
                                                                     
                                                                     
                                                                        letni prispevek;
                                                                     
                                                                  
                                                                        (ii)
                                                                     
                                                                     
                                                                        stopnja prispevka, ki se uporablja za podprte ukrepe;
                                                                     
                                                                  
                                                                        (iii)
                                                                     
                                                                     
                                                                        razčlenitev po ukrepih in prednostnih področjih;
                                                                     
                                                                  
                                                                        (iv)
                                                                     
                                                                     
                                                                        prispevek za tehnično pomoč;
                                                                     
                                                                  
                                                                        (v)
                                                                     
                                                                     
                                                                        če se ukrep ali vrsta operacije izvaja s prispevkom finančnih instrumentov iz člena 38(1)(b) in (c) Uredbe (EU) št. 1303/2013, so v preglednici ločeno navedene stopnje prispevka za finančne instrumente in okvirna podpora iz Instrumenta Evropske unije za okrevanje, ki ustrezajo načrtovanemu prispevku k finančnemu instrumentu;
                                                                     
                                                                  
                                                                        (vi)
                                                                     
                                                                     
                                                                        za operacije, ki se izvajajo v skladu s členoma 38 in 39 Uredbe (EU) št. 1305/2013, kjer se država članica odloči, da spodnjo mejo izgube določi med 20 % in 30 %, ter za operacije, ki se izvajajo v skladu s členom 37(1) in členom 39a Uredbe (EU) št. 1305/2013, veljavna stopnja prispevka Instrumenta Evropske unije za okrevanje in okvirna stopnja prispevka.“;
                                                                     
                                                                  
                                                      
                                          
                              
                                    (d)
                                 
                                 
                                    točka 11 se spremeni:
                                    
                                                (i)
                                             
                                             
                                                točka (a) se nadomesti z naslednjim:
                                                
                                                            „(a)
                                                         
                                                         
                                                            po prednostnih področjih količinsko opredeljeni cilji skupaj z načrtovanimi učinki in načrtovanimi skupnimi javnimi izdatki ukrepov, izbranih za obravnavanje prednostnih področij, vključno z vmesnimi seštevki in načrtovanimi skupnimi izdatki, financiranimi z dodatnimi sredstvi iz člena 58a Uredbe (EU) št. 1305/2013;“;
                                                         
                                                      
                                          
                                                (ii)
                                             
                                             
                                                doda se naslednja točka (d):
                                                
                                                            „(d)
                                                         
                                                         
                                                            načrtovani skupni javni izdatki, povezani s podporo na podlagi člena 36 Uredbe (EU) št. 1305/2013, pri katerih je spodnja meja izgube pod 30 %.“;
                                                         
                                                      
                                          
                              
                  
                        (2)
                     
                     
                        del 2 se spremeni:
                        
                                    (a)
                                 
                                 
                                    točka 4 se nadomesti z naslednjim:
                                    
                                                „4.
                                             
                                             
                                                Preglednica, ki po posameznih regijah in letih povzema skupni prispevek EKSRP državi članici za celotno programsko obdobje brez dodatnih sredstev iz člena 58a Uredbe (EU) št. 1305/2013 ter ločeno prispevek teh dodatnih sredstev državi članici za leti 2021 in 2022“;
                                             
                                          
                              
                                    (b)
                                 
                                 
                                    v točki 5(2) se točka (c) nadomesti z naslednjim:
                                    
                                                „(c)
                                             
                                             
                                                obseg, raven podpore, upravičence, in če je to ustrezno, metodologijo za izračun zneska ali stopnje podpore, ki so po potrebi razčlenjeni po podukrepih in/ali vrstah operacije. Za vsako vrsto operacije opredelitev upravičenih stroškov, pogojev za upravičenost, veljavnih zneskov in stopenj podpore ter načel za določanje meril za izbor. Kadar se podpora zagotovi za finančni instrument, ki se izvede v skladu s točkama (a) in (b) prvega pododstavka člena 38(4) Uredbe (EU) št. 1303/2013, opis vrste finančnega instrumenta, splošne kategorije končnih prejemnikov, splošne kategorije upravičenih stroškov in najvišjo raven podpore. Za ukrepe ali dele ukrepov, ki se financirajo iz dodatnih sredstev iz člena 58a Uredbe (EU) št. 1305/2013, se zagotovi ločen opis;“;
                                             
                                          
                              
                  
                        (3)
                     
                     
                        v delu 3 se točka 5 nadomesti z naslednjim:
                        
                                    „5.
                                 
                                 
                                    Finančni načrt, v katerem so navedeni:
                                    
                                                (a)
                                             
                                             
                                                letni prispevek EKSRP brez dodatnih sredstev iz člena 58a Uredbe (EU) št. 1305/2013;
                                             
                                          
                                                (b)
                                             
                                             
                                                skupni prispevek Unije in stopnja prispevka EKSRP;
                                             
                                          
                                                (c)
                                             
                                             
                                                za dodatna sredstva iz člena 58a Uredbe (EU) št. 1305/2013:
                                                
                                                            (i)
                                                         
                                                         
                                                            letni prispevek;
                                                         
                                                      
                                                            (ii)
                                                         
                                                         
                                                            skupni prispevek in stopnja prispevka.“
                                                         
                                                      
                                          
                              
                  
      
      
         
            PRILOGA II
            Točka 1(b) Priloge VII k Izvedbeni uredbi (EU) št. 808/2014 se spremeni:
            
                        (1)
                     
                     
                        prvi pododstavek se nadomesti z naslednjim:
                        „Informacije o izvajanju programa razvoja podeželja, merjenemu s skupnimi in specifičnimi kazalniki, vključno z doseženim napredkom pri doseganju ciljev v zvezi s posameznimi prednostnimi področji in doseženim učinkom v primerjavi z načrtovanim učinkom iz načrta kazalnikov. Začenši z letnim poročilom o izvajanju, ki se predloži leta 2017, dosežen napredek v zvezi z mejniki in cilji, določenimi v okviru uspešnosti (preglednica F). Dodatne informacije o stopnji izvajanja programa razvoja podeželja se zagotovijo s podatki o finančnih obveznostih za vsak ukrep in prednostno področje ter o povezanem pričakovanem napredku pri doseganju ciljev.“;
                     
                  
                        (2)
                     
                     
                        v drugem pododstavku se prva alinea nadomesti z naslednjim:
                        
                                    „—
                                 
                                 
                                    preglednica A: Predvideni izdatki po ukrepih in prednostnih področjih, pri čemer se te informacije navedejo ločeno za dodatna sredstva iz člena 58a Uredbe (EU) št. 1305/2013“.